Мае чытачы, канечне, не абстыненты, але прыхільнікі памяркоўнага, удумлівага спажывання алкаголю. У якім разважанне над гістарычнымі здарэннямі, над з’явамі нацыянальнай культуры займае не апошняе месца. А гэта зусім не той тып спажывання, які напаўняе наш дзяржаўны скарб і запаўняе сучасную рэкламную прастору. Таксама хочацца думаць, што, калі вытворцы пойдуць за маімі парадамі, адроджаныя гістарычныя напоі не будуць і занадта таннымі, што таксама будзе істотнай перашкодай для пашырэння алкагалізму. Я выступаю менавіта за дарагія, якасныя, памяркоўна спажываныя напоі.